Regter onttrek hom aan Omotoso-verhoor | Netwerk24
Deur Lynn Williams 15 Maart 2019 11:53
Regter Mandela Makaula het homself Vrydag amptelik verskoon as regter in die verhoor van pastoor Timothy Omotoso en sy medebeskuldigdes.
Makaula se ontslag volg nadat dit aan die lig gekom het dat sekere staatsgetuies in 'n gastehuis gebly het wat aan sy vrou behoort.
Timothy Omotoso. Foto's: Lynn Williams
Makaula het terwyl hy die redes vir sy ontslag by die hofrekord ingelees het, gesê hy doen dit in die belang van geregtigheid.
Volgens Makaula het hy geen finansiële belang in die gastehuis wat sy vrou besit nie.
Hy het daarop gewys dat daar geen aansoek voor die hof gebring is vir hom om homself te onttrek nie (in lig van die gastehuis-kwessie), maar dat hy dit doen om te verhoed dat daar in die toekoms 'n vinger gewys kan word deur te sê hy is bevooroordeeld teenoor staatsgetuies.
Regter Selby Mbenenge, hoofregter in die Oos-Kaap, het die hofverrigtinge tydelik by Makaula oorgeneem.